Impressió automàtica a dues cares/dúplex activada (si està disponible)
Per ajudar-vos a reduir el consum de paper, s’ha activat la funció dúplex automàticament en els casos possibles. Recomanem mantenir aquesta configuració per contribuir a reduir l’impacte mediambiental del dispositiu en tot moment.

Consum d’energia i temps d’activació
El consum d’energia d’un dispositiu depèn de com s’utilitza. Aquest dispositiu s’ha desenvolupat per ajudar-vos a administrar i reduir el consum d’energia i els costos. Després de l’última impressió, el dispositiu canvia a Ready Mode (Mode preparat). La impressió pot continuar de nou immediatament, si cal. Si el dispositiu no s’utilitza durant un temps definit, canvia a Power Save Mode (Mode d’estalvi d’energia). El temps d’activació per tornar a imprimir serà una mica més llarg que en Ready Mode (Mode preparat). Per substituir la configuració predeterminada, consulteu el Manual de l’usuari. Recomanem mantenir la configuració predeterminada per garantir un estalvi màxim d’energia. Tots els dispositius ENERGY STAR® homologats compleixen els requeriments estrictes d’eficiència energètica definits per ENERGY STAR, un programa independent amb el recolzament del govern.

Tipus de paper
Aquest dispositiu pot imprimir tant en paper reciclat com en paper verge (homologat per un esquema de protecció mediambiental), cosa que compleix l’estàndard europeu EN12281 o estàndard de qualitat similar. Els suports fins a un pes de 64 g/m2, que contenen menys matèries primers, també es poden utilitzar.